**એલિમેન્ટરીમાં ફેરબદલી - પ્રશ્નો અને જવાબો**

**શું બધા વિદ્યાર્થીઓ અને પરિવારો જેમણે ફેરબદલીમાં રસ દર્શાવ્યો છે તેમને સમાવાશે?**

અમે, જ્યાં જગ્યા ઉપલબ્ધ છે ત્યાં, ફેરબદલીની શક્ય તેટલી વિનંતીઓને પહોંચી વળવા માટે પ્રતિબદ્ધ છીએ, અમે બધી વિનંતીઓ પૂર્ણ કરી શકીશું નહીં. એવા વિસ્તારમાં રહેતા વિદ્યાર્થીઓ કે જેમને COVID-19નું જોખમ (ટોરન્ટો પબ્લિક હેલ્થના તાજેતરના આંકડાઓના આધારે) વધુ હોય અને જેમણે ડિસેમ્બર 2020ના ફેરબદલી સર્વેક્ષણમાં રસ દર્શાવ્યો હતો તેમને, અગ્રતા આપવામાં આવશે. વધુ માહિતી માટે, તમારા બાળકની હોમ સ્કૂલના આચાર્ય સાથે વાત કરશો.

**એ કેવી રીતે નક્કી કરવામાં આવે છે કે કોઇ વિદ્યાર્થી માટે રૂબરૂમાં (શાળામાં) શિક્ષણ પર ફેરબદલી કરવા માટે જગ્યા ઉપલબ્ધ છે કે કેમ અથવા કોઇ વિદ્યાર્થી માટે વર્ચુઅલ (ઘરે) શિક્ષણ પર ફેરબદલી કરવા માટે જગ્યા ઉપલબ્ધ છે કે કેમ?**

**દરેક શાળાના આચાર્ય શક્ય એટલી વિનંતીઓ સમાવવા માટે શાળા અધિક્ષક અને નજીકની અન્ય શાળાઓ સાથે મળીને કામ કરશે. એક ફેરબદલીને પૂર્ણ કરવા માટે જગ્યા ઉપલબ્ધ છે કે કેમ તે નક્કી કરતી વખતે ઘણાં પરિબળોને ધ્યાનમાં લેવામાં આવે છે જેમાં આ સમાવિષ્ટ હોય છે: એક જ ધોરણના વર્ગમાં જગ્યા, વર્ગનું કદ અને શિક્ષકોની ઉપલબ્ધતા. જ્યારે કે અમે ફેરબદલીની શક્ય એટલી વિનંતીઓ પૂર્ણ કરવા માટે પ્રતિબદ્ધ છીએ, ત્યારે જે વિદ્યાર્થીઓ ફેરબદલી નથી કરી રહ્યા, તે વિદ્યાર્થીઓ માટે શિક્ષણમાં વિક્ષેપો (દા.ત. નવેસરથી વર્ગો ગોઠવવાના, શિક્ષકો બદલવાના વગેરે) ઘટાડવાનું પણ મહત્વપૂર્ણ છે.**

**શું ફેબ્રુઆરીમાં રૂબરૂમાં (શાળામાં) શિક્ષણથી વર્ચુઅલ શિક્ષણ પર ફેરબદલી કરનાર તમામ વિદ્યાર્થીઓને વર્ચુઅલ શિક્ષણ એક સરખી રીતે આપવામાં આવશે?**

ના. કેમ કે એલિમેન્ટરી વર્ચ્યુઅલ શાળામાં ઘણી મર્યાદિત જગ્યાઓ ઉપલબ્ધ છે, ઘણી શાળાઓ વર્ચ્યુઅલ શિક્ષણની જરૂરિયાતોને પહોંચી વળવા માટે સ્થાનિક ઉકેલો સ્થાપિત કરશે અને અમલમાં મૂકશે. વર્ચુઅલ શિક્ષણ, જરૂરી નથી કે તમામ એલિમેન્ટરી શાળાઓમાં એક સમાન દેખાશે.

**શું બધી શાળાઓ ફેરબદલીની વિનંતીઓનો પ્રબંધ એક સમાન રીતે કરશે?**

**બધી શાળાઓ ફેરબદલીની શક્ય એટલી વિનંતીઓને પહોંચી વળવા પ્રતિબદ્ધ છે. જો કે, દરેક શાળા આ વિનંતીઓ કેવી રીતે પૂર્ણ કરે છે, તે શાળાના સ્થાનિક સંજોગો (દા.ત. ફેરબદલીની વિનંતી કરનારા વિદ્યાર્થીઓની સંખ્યા, વર્ગમાં જગ્યાની ઉપલબ્ધતા, વગેરે) પર આધારિત જુદી જુદી દેખાશે. દાખલા તરીકે, ફક્ત તમારા બાળકની શાળાના શિક્ષક અને વિદ્યાર્થીઓનો વર્ચુઅલ વર્ગ બનાવવામાં આવી શકે છે અથવા શિક્ષક અને/અથવા નજીકની શાળાઓના વિદ્યાર્થીઓ સાથેનો વર્ગ બનાવવામાં આવી શકે છે. તમારા બાળકની શાળામાં વિદ્યાર્થીઓને વર્ચુઅલ શિક્ષણ માટે કેવી ગોઠવણ કરવામાં આવી રહી છે તે વિશેની વિશિષ્ટ માહિતી માટે, કૃપા કરીને આચાર્ય સાથે વાત કરશો.**

**જો મારું બાળક રૂબરૂમાં (શાળામાં) શિક્ષણથી વર્ચુઅલ શિક્ષણ અથવા વર્ચુઅલ શિક્ષણથી રૂબરૂમાં (શાળામાં) શિક્ષણ પર ફેરબદલી કરે તો તેને નવા શિક્ષક મળશે?**

હા. પરિવારો માટે એ સમજવું અગત્યનું છે કે **શિક્ષણના** મોડેલો બદલવાનો અર્થ એ છે કે તેમના બાળકના શિક્ષકો બદલાશે અને વર્ગો બદલાશે.

શિક્ષકો અને વર્ગો બદલાવાનું કેટલાક વિદ્યાર્થીઓ માટે, ખાસ કરીને શાળા-વર્ષના આ તબક્કે, એક પડકાર બની શકે છે. પરિવારોએ **શિક્ષણના** મોડેલ બદલવા વિશે પોતાના બાળક સાથે ચર્ચા કરવી જોઈએ અને જો તેના કોઈ પ્રશ્નો હોય તો, તેના વર્તમાન શિક્ષક સાથે વાત કરવી જોઈએ.

**જો મારી ફેરબદલીની વિનંતી ફેબ્રુઆરીમાં શક્ય ન બને, તો શું મને પ્રતીક્ષા સૂચિમાં મૂકવામાં આવશે?**

**ફેબ્રુઆરીમાં થઈ રહેલી ફેરબદલીની પ્રક્રિયા એ 2020-21ના શાળા-વર્ષ માટેની અંતિમ તક છે. વધુ માહિતી માટે, કૃપા કરીને તમારા બાળકની હોમ સ્કૂલના આચાર્ય સાથે સીધા જ વાત કરશો.**

**મારી ફેરફેરબદલી માટેની વિનંતી મંજૂર થઈ ગઈ છે કે નહીં તે મને ક્યારે ખબર પડશે?**

**ડિસેમ્બરના સર્વેક્ષણમાં ફેરબદલ કરવામાં રસ દર્શાવતા તમામ પરિવારોનો સંપર્ક, તેમની વિનંતીની પુષ્ટિ કરવા માટે તેમના બાળકની શાળા દ્વારા થઈ જવો જોઇએ. શુક્રવાર, 12 ફેબ્રુઆરીના રોજ દિવસના અંત સુધીમાં તેમની હોમ સ્કૂલના આચાર્ય દ્વારા તેમની ફેરબદલીની વિનંતીની સ્થિતિ વિશે પરિવારોને જાણ કરવામાં આવશે. એકવાર ફેરબદલીની પ્રક્રિયા શરૂ થઈ જશે, તે પછી બધા વિદ્યાર્થીઓને પોતાના નવા વર્ગમાં બદલાતાં થોડો સમય લાગશે. તમારા બાળકને લગતી માહિતી અને વિગતોની જાણ આચાર્ય દ્વારા સીધી તમને કરવામાં આવશે.**

**ફેરબદલ ક્યારે અમલમાં આવશે?**

**આ એક જટિલ પ્રક્રિયા છે અને “ફેરબદલીની તારીખ” એક નહીં હોય. વિદ્યાર્થીઓની ફેરબદલી ફેબ્રુઆરી મહિનામાં એક સમયગાળા દરમિયાન થશે. એ ચોક્કસ સમય રૂબરૂમાં શિક્ષણ માટે બધી** TDSB **શાળાઓ ફરીથી ક્યારે ખુલે છે તે પર નિર્ભર રહેશે.**

**શા માટે આ ફેબ્રુઆરીની તકમાં ફેરબદલીની તમામ વિનંતીઓનો સમાવેશ કરવો શક્ય નથી?**

**નવાં સમૂહોની સ્થાપના અંગે અમે ટોરન્ટો પબ્લિક હેલ્થ સાથે પરામર્શ કર્યો હતો અને જો કે શાળા ફરી શરૂ થાય ત્યારે હાલના સમૂહમાં નવા વિદ્યાર્થીઓ ઉમેરવાનું શક્ય બને છે (કારણ કે વિન્ટર બ્રેક પછી તેઓ શાળાથી દૂર રહીને દૂરથી ભણતા હતા) પણ જે વિદ્યાર્થીઓ ફેરબદલી ન કરી રહ્યા હોય તેમને માટે શિક્ષણમાં વિક્ષેપો (દા.ત. વર્ગોની ફરીથી ગોઠવણી, શિક્ષકો બદલવા, વગેરે) ઘટાડવા માટે પણ પ્રતિબદ્ધ છીએ.
COVID-19ના (TPH દ્વારા નિર્ધારિત) ઉચ્ચ જોખમવાળા વિસ્તારમાં રહેતા વિદ્યાર્થીઓ માટેની વિનંતીઓને અગ્રતા આપવામાં આવશે.**